Hyderabad, First Published 29, Oct 2018, 12:54 PM IST
Highlights
ప్రస్తుతం సినీ ఇండస్ట్రీలో మీటూ ఉద్యమం ఉదృతంగా సాగుతోంది. ఈ ఉద్యమం కారణంగా ఏకంగా బాలీవుడ్ కొన్ని సినిమాలు ఆగిపోయే పరిస్థితి ఏర్పడింది. ఇటువంటి ఆరోపణలు ఎదుర్కొంటున్న కొందరు నటులు, దర్శకులు సినిమాల నుండి తప్పుకుంటున్నారు.
ప్రస్తుతం సినీ ఇండస్ట్రీలో మీటూ ఉద్యమం ఉదృతంగా సాగుతోంది. ఈ ఉద్యమం కారణంగా ఏకంగా బాలీవుడ్ కొన్ని సినిమాలు ఆగిపోయే పరిస్థితి 
ఏర్పడింది. ఇటువంటి ఆరోపణలు ఎదుర్కొంటున్న కొందరు నటులు, దర్శకులు సినిమాల నుండి తప్పుకుంటున్నారు.
అయితే ఇతర ఇండస్ట్రీలతో పోలిస్తే టాలీవుడ్ లో మాత్రం ఈ మీటూ ఎఫెక్ట్ పెద్దగా బయటకి రావడం లేదు. ఇటీవల ఇండస్ట్రీకి చెందిన ఓ పెద్ద మనిషి అవకాశాల పేరిట అమ్మాయిలను లైంగికంగా వేధిస్తే వారిని చెంపదెబ్బ కొట్టాలని అన్నారు.
ఈ మాటలపై స్పందించిన నటి మాధవీలత.. ''ఒకవేల అలా కొట్టిన తరువాత కూడా అమ్మాయిలకి అవకాశాలు వస్తాయని మీరు గ్యారంటీ ఇస్తే అప్పుడు వాళ్లని కొడతారంటూ'' ఘాటుగా స్పందించింది. టాలీవుడ్ లో కాస్టింగ్ కౌచ్  లేదని మంచు లక్ష్మీ చేసిన కామెంట్స్ పై స్పందిస్తూ.. ''ఆమె అటువంటి స్టేట్మెంట్ ఇచ్చి ఉండకూడదు.
మంచు లక్ష్మిని టచ్ చేసే ధైర్యం ఎవరికి ఉంటుంది..? ఆమె మోహన్ బాబు కూతురు. ఆమె జోలికిపోతే మోహన్ బాబు కొడతాడని లేదా చంపేస్తాడని జనాలకి భయం ఉంటుంది. టాలీవుడ్ లో ఇతర హీరోయిన్లు కాస్టింగ్ కౌచ్  ఇబ్బందిని ఎదుర్కొంటున్నారనే విషయాన్ని మంచు లక్ష్మి అంగీకరించాల్సింది.
లైంగిక వేధింపుల గురించి బయటకొచ్చి చెబితే అవకాశాలు రావని భయపడుతున్నారు. ఈ విషయంలో స్టార్ హీరోయిన్లు బయటకొచ్చి నిజాలు బయటపెడితే మరో ఐదేళ్ల తరువాతైనా ఇండస్ట్రీలో మార్పు వచ్చే అవకాశం ఉంది'' అంటూ వెల్లడించింది.  
ఇవి కూడా చదవండి..